Нартхэм я хэтIэхэсэ
Къэбэрдей-Балъкъэрым футболымкIэ и чемпионатым и зи чэзу джэгугъуэм ипкъ иткIэ, щэбэт кIуам Нарткъалэ щызэхуэзат щIыпIэ «Нартымрэ» «Нартанымрэ». Абыхэм я хэтIэхэсэр хьэщIэхэм я текIуэныгъэ инкIэ иухащ.
Турнир таблицэм увыпIэ нэхъ лъагэ щызыIыгъхэм я тепщэныгъэр аргуэру наIуэ ящIащ щэбэтымрэ тхьэмахуэмрэ ди республикэм и къалэхэмрэ къуажэхэмрэ я стадионхэм щызэхэта зэIущIэхэм. Апхуэдэу зэхьэзэхуэм пашэныгъэр щызыIэщIэлъ «Автозапчасть»-р Арщыдан щыIэу «Бедик»-м ефIэкIащ икIи бжьыпэм зэрыщытыр нэхъри игъэбыдащ.
Бахъсэндэсхэм ерыщу якIэлъоIэ зи чэзу текIуэныгъэхэр зыIэрызыгъэхьа «Ислъэмеймрэ» «Налшыкымрэ». Абыхэм бжыгъэ зэщхькIэ, 1:0-у, Сэрмакърэ Шэджэмрэ хэгъэрейхэр щыхагъэщIащ.
«Псыкуэдым» щыджэгу Бэчбо Мурат мыгъэрей зэхьэзэхуэм топ 31-нэр щыдигъэкIащ. Гъуащхьауэхэм я зэпеуэм абы бжьыпэр зэ-рыщиIыгъщ. Ар жыжьэу зыIэщIигъэкIыркъым «Малка»-м и пашэ ШащIэ Беслъэн.
АдэкIэ щыгъуазэ фыхуэтщIынщ Къэбэрдей-Балъкъэрым футболымкIэ и чемпионатым и зи чэзу джэгугъуэм кърикIуа бжыгъэхэм: «Нарт» (Нарткъалэ) — «Нартан» (Нартан) — 0:4, «Бедик» (Арщыдан) — «Автозапчасть» (Бахъсэн) — 1:3,«Шэрджэс» (Шэджэм) — «Налшык» (Налшык) — 0:1,«ЛогоВАЗ» (Бабугент) — «Къундетей» (Шэджэм) — 3:2, «Союз» (Сэрмакъ) — «Ислъэмей» (Ислъэ-мей) — 0:1, «ХьэтIохъущыкъуей» (ХьэтIохъущыкъуей) — «Керт» (Къэхъун) — 2:2,«Тэрч» (Тэрч) — «Родник» (Псынэдахэ) — 3:1.
«Псыкуэд» (Псыкуэд) — «Малка» (Малкэ) зэIущIэр ягъэIэпхъуащ,
ДызыхуэкIуэ щэбэтымрэ тхьэмахуэмрэ зэхэтыну къыкIэлъыкIуэ джэгугъуэм щызэпэщIэтынущ «Налшык» — «Тэрч», «Автозапчасть» — «Нарт», «Ислъэмей» — «Бедик», «Нартан» — «Къундетей», «Малка» — «Шэрджэс», «Псыкуэд» — «ЛогоВАЗ», «Родник» — «Керт», «Союз» — «ХьэтIохъущыкъуей» командэхэр.
Хьэтау Ислъам.
